stanford-oval/wikipedia huggingface dataset:
פיליפ וולן

| --- | --- |

 לידה:  1950 (בן 74 בערך) בנגלור, הודו
 מדינה:  ויקטוריה, אוסטרליה
 מקום מגורים:  מלבורן, אוסטרליה
 ידוע בשל:  פעילות פילנתרופית בתנועה לזכויות האדם ובתנועה לזכויות בעלי החיים
 השכלה:  בית הספר בישופ קוטון לבנים 
 מקצוע:  סגן נשיא סיטיבנק (אנ') לשעבר, מנכ"ל סיטיגרופ אוסטרליה לשעבר
 תפקיד:  מייסד קרן האדיבות על שם וינסם וקונסטנס
 תואר:  מדליה (OAM), איש השנה של אוסטרליה (ויקטוריה)
 בת זוג:  טריקס וולן
 פרסים והוקרה:  מדליית המסדר של אוסטרליה (13 ביוני 2005) 
 Winsome Constance Kindness Trust
 
פיליפ וולן - זוכה בתואר איש השנה של אוסטרליה (ויקטוריה) לשנת 2007
פיליפ וולן מדליה (OAM) (באנגלית: Philip Wollen, OAM‏; נולד ב-1950, בנגלור, הודו) הוא פילנתרופ אוסטרלי טבעוני, בין הפעילים הבולטים בתנועה לזכויות בעלי החיים ומומחה למימון חברות (אנ'). במהלך הקריירה הבנקאית שלו, שימש כסגן נשיא חברת סיטיבנק (אנ') וכמנכ"ל חברת סיטיגרופ אוסטרליה. בגיל 40, בעקבות ביקור בבית מטבחיים, החליט וולן לפרוש מעיסוקו, להקדיש את כל חייו לפעילות פילנתרופית ולתרום את כל הונו למען בעלי חיים ובני אדם במצוקה. בשנת 1990, ייסד את קרן האדיבות על שם וינסם וקונסטנס - באמצעותה הוא תומך ב-500 פרויקטים הפועלים להפחתת הסבל של בני האדם ובעלי החיים ב-40 מדינות ברחבי העולם.
בשנת 2005 זכה וולן במדליית מסדר אוסטרליה מטעם המלכה אליזבת השנייה על פעילותו ההומניטרית הבינלאומית וכן על פעילותו לרווחת בעלי חיים. בשנת 2006, זכה בפרס 'האוסטרלי ההומניטרי של השנה' מטעם הארגון 'Altruism Australia'. בשנת 2007, נבחר ל'איש השנה של אוסטרליה (ויקטוריה)' (אנ') מטעם ממשלת אוסטרליה. בשנת 2013, זכה בתואר חבר של כבוד מטעם המרכז לאתיקת בעלי חיים של אוניברסיטת אוקספורד (אנ'). בשנת 2014 זכה בתואר הכבוד 'אות הבוגר המצטיין' מטעם אוניברסיטת אדלייד על "מנהיגותו ותרומתו יוצאת הדופן למען ילדים, נוער, איכות הסביבה, בעלי חיים וחולים סופניים".
וולן נאם בישראל ב-25 בפברואר 2016, במסגרת אירועי הקונגרס הטבעוני השלישי.
ביוגרפיה

וולן נולד בבנגלור, הודו למשפחה אנגליקנית ונחשף בנעוריו להינדואיזם, בודהיזם, אסלאם, יהדות, סיקיזם וג'ייניזם. לג'ייניזם חש וולן קרבה מיוחדת משום שפילוסופיה זו מתנגדת לפגיעה ביצורים חיים. הוא התחנך בבית הספר 'בישופ קוטון' לבנים (אנ'), הצטיין בלימודיו וכן באתלטיקה ובאגרוף. בגיל 18 היגר לאוסטרליה ונרשם ללימודי כלכלה באוניברסיטת אדלייד, אותם השלים בשנת 1977, ולאחר מכן למד משפטים באוניברסיטת מלבורן (אנ'). וולן התמחה בניהול פיננסי והרצה בנושא זה ברחבי העולם. בגיל 34 התמנה לתפקיד סגן נשיא חברת סיטיבנק, וכן היה גם מנכ"ל סיטיגרופ אוסטרליה. בשנת 1985, המגזין הכלכלי 'Australian Business' כלל אותו ברשימת 40 המנכ"לים המבריקים והטובים ביותר באוסטרליה. בשנת 1990, בעקבות ביקור בבית מטבחיים (אותו הגדיר כחוויה הקשה ביותר בחייו) החליט לתרום 90% מהונו הפרטי, החלטה אותה הגדיר כמעשר הפוך, ומאז תרם מיליוני דולרים למאות ארגונים שמקדמים צדק סביבתי, צדק לבני אדם וצדק לבעלי החיים. וולן טוען כי מטרתו היא למות מרושש, וכי בינתיים התוכנית שלו להשגת מטרה זו פועלת כהלכה.
וולן חי עם אשתו טריקס במלבורן, אוסטרליה.
פילוסופיה ופעילות > אהימסה

וולן מאמין בעקרון האהימסה לפיו יש לנקוט באי-אלימות כלפי כל היצורים בעולם. מילה זו, שנכתבה לפני 5000 שנה, היא לדבריו המילה היפה ביותר שנכתבה אי פעם בהיסטוריה. כאהימסן, וולן אינו מבחין בין סבלו של אדם לסבלו של בעל חיים, באומרו: "ביכולתם לסבול - כלב הוא חזיר, הוא דוב, הוא ילד". וולן מתנגד לא רק לאלימות המתבטאת במזון ובביגוד אלא גם באלימות הבאה לידי ביטוי במחשבה ובאמירה. את מחויבותו לעקרון אי האלימות הוא ממחיש באמצעות דיאלוג מהמחזה המלך ליר, בו המלך ליר שואל את הרוזן העיוור מגלוסטר: "איך אתה רואה את העולם?" והרוזן העיוור משיב: "אני רואה אותו ברגש".
פילוסופיה ופעילות > זכויות בעלי חיים

כבנקאי נהנתן, וולן מעיד על עצמו שאהב לאכול פילה מיניון ולובסטר, אולם במסגרת עבודתו, בשנת 1990, ביקר בבית מטבחיים ששייך לאחד מלקוחותיו. המראות שראה בבית המטבחיים זעזעו אותו ושינו את חייו מהקצה אל הקצה. בעקבות חוויה זו, אימץ מיד אורח חיים צמחוני והפך לטענתו לאדם רחום באמת. לדבריו "כל מי שאוכל פגר של חיה תמימה שנרצחה - לא יכול לטעון שהוא רחום". הביקור בבית המטבחיים גרם לו להבין לעומק את המונח 'הבנאליות של הרוע' אותו טבעה חנה ארנדט. בשנת 2001 לערך, כשנחשף לדבריו לזוועות של תעשיית החלב והביצים, אימץ אורח חיים טבעוני. לתפיסתו, זכויות בעלי חיים אינן נפרדות מזכויות בני אדם מאחר שגם בני האדם הם בעלי חיים מסוג הומו ספיינס.
וולן טוען כי טבעונות אינה סוגיה הנוגעת רק לזכויות בעלי חיים אלא גם לזכויות אדם. הוא מצביע על הקשר בין תעשיית משק החי למשבר הרעב העולמי ולזיהום הסביבה וטוען כי הבחירה לאכול בשר היא למעשה סטירת לחי בפניו של ילד רעב. וולן טוען כי התנועה לזכויות בעלי חיים נלחמת עבור מי שהצדק נשלל ממנו, וכי תנועה זו היא התנועה החברתית הדגולה ביותר מאז התנועה לביטול העבדות. לדבריו, בני אדם מסוגלים לחוש אמפתיה כלפי בעלי חיים, אולם תעשיית משק החי פועלת על מנת להרחיק את סבלם של בעלי החיים מהתודעה האנושית, וכי ישנו מעין חוזה בלתי כתוב בין הצרכנים למוכרים לפיו הצרכן מבטיח לא לשאול והמוכר מבטיח לא לספר. וולן מצדד בשיפור רווחת בעלי החיים שבמשקים, אולם רואה בכך צעד זמני בתוך התהליך העיקרי לביטול מוחלט של ניצול בעלי חיים.
במסגרת מאמציו של וולן להפסקת ניצול דובי המרה (אנ') בסין, שכלואים במשך 26 שנים בכלובים קטנים, כתב את ספרו 'Tell Me… and Tell Me the Truth' עבור נלסון מנדלה, שהיה גם הוא כלוא במשך 26 שנים, בתקווה שמנדלה ידרוש את הפסקת ניצול הדובים. ספר זה יצא במהדורה מוגבלת וניתן לראשי מדינות, לזוכי פרס נובל ולמנהיגים בתחומים רבים נוספים.
בשנת 2012, וולן השתתף לצידו של פיטר סינגר בדיבייט מטעם מרכז וילר (אנ') והמרכז לאתיקה ע"ש הקדוש ג'יימס (אנ') שנקרא 'האם יש להוציא את בעלי החיים מחוץ לתפריט?'. נאומו של וולן זכה לתהודה גדולה ואף נתפס בעיני רבים כנקודת השיא של הדיבייט.
ביולי 2013, תרם 10,000 דולר לשיקום קופי חוות מזור המשוחררים.  הקופים הוחזקו בחוות מזור לשם ניסויים.
קרן האדיבות ע"ש וינסם וקונסטנס

קרן האדיבות ע"ש וינסם וקונסטס (באנגלית: Winsome Constance Kindness Trust) נוסדה על ידי וולן בשנת 1990 ונקראת של שם אמו (וינסם) וסבתו (קונסטנס). מטרת הקרן היא לקדם אלטרואיזם אפקטיבי כלפי כל בני האדם ובעלי החיים בעולם באמצעות חסות, תמיכה כלכלית וייעוץ לפרויקטים העוסקים בצדק חברתי ברחבי העולם. הקרן מתרכזת בחמישה תחומים אותם היא מכנה 'חמש האצבעות': ילדים, בעלי חיים, איכות הסביבה, חולים ונוער. במהלך השנים, הקרן מימנה בנייה ורכישה של אמבולנסים, בתי ספר, מרפאות, מקלטים, בתי יתומים, חוות שיקום לחיות בר ולחיות משק, מערכת הזנה טבעונית לחסרי בית וכן הלאה. הקרן אינה מגייסת תרומות מהציבור, ותורמים שפונים אליה בבקשה לתרום מתבקשים על ידה להעביר את תרומתם באופן ישיר לארגון חברתי על פי בחירתם.
קרן האדיבות עזרה במימון הפקת טרילוגיית ארת'לינגס. הסרט הראשון, ארת'לינגס, יצא לאור בשנת 2005. הסרט השני, Unity (אנ'), יצא בשנת 2015, והסרט השלישי Beings נמצא בשלבי הפקה ועתיד לצאת בשנת 2020.
בכל שנה, מעניקה קרן האדיבות מדליה ופרס כספי בשווי 25,000 דולר לאדם פרטי עבור תרומה משמעותית ליצירת עולם טוב יותר. בין הזוכים בפרס קרן האדיבות ניתן למנות את ג'יין גודול, דייוויד אטנבורו, קולין קמפבל, מנקה גנדי (אנ'), פול ווטסון (אנ') וג'יל רובינסון (אנ').
קרן האדיבות ע"ש וינסם וקונסטנס > דוגמאות לפרויקטים ממומנים

פרויקט מאבק במחלת הכלבת בהודו - מחלת הכלבת בהודו גורמת למותם של כ-50,000 הודים בשנה - במסגרת פרויקט זה, כלבי רחוב מקבלים חיסון.
פרויקט מאבק להפסקת הכאת כלבי מאכל (אנ') בקוריאה - הקוריאנים מאמינים כי ככל שהכלב סובל יותר ומפחד יותר - כך בשרו ערב יותר לחיך, ולכן סוחרים בשוק הבשר נוהגים להכות כלבים למוות.
פרויקט בית היתומים 'The Morning Star' שבבנגלור - בית יתומים זה מהווה בית ליותר מ-60 ילדים שננטשו ונמצאו משוטטים ברחובות, בקרבת פסי רכבת ובמחצבות. רבים מהם סובלים מלקויות שכליות או פיזיות. בית היתומים מספק טיפול צמוד ומסגרת חינוכית.
פרויקט חילוץ ושיקום דובי מרה (אנ') בסין - בסין פועלת תעשיית דובי מרה במסגרתה אלפי דובים שחורים אסייתים נכלאים למשך כל חייהם בכלובים קטנטנים (crush cage), וקתטר שמוחדר לגופם מוציא מהם את נוזל המרה שמשמש את הסינים בתעשיית התרופות. בתנאים אלו, הדובים יוצאים מדעתם וחובטים את ראשם בסורגי הכלוב.
קרן האדיבות ע"ש וינסם וקונסטנס > בית האדיבות

אחד המיזמים הבולטים של קרן האדיבות הוא 'בית האדיבות'. בית האדיבות, שנוסד בשנת 2004, הוא שמו של בניין בבעלות קרן האדיבות הממוקם במלבורן באזור מסחרי שוקק המצוי בקרבת הפרלמנט האוסטרלי ואוניברסיטת מלבורן (אנ'). מיזם זה נוצר תחילה כניסוי המציע עזרה לארגונים חברתיים והמשיך לרגל הצלחתו. בבניין שטח של 3716 מטר רבוע המשמש 300 פעילים מ-45 ארגונים חברתיים שונים. לרשות הארגונים הפועלים בבניין עומדים משרדים, חדרי ישיבות, אולם קולנוע, שירותי תחזוקה ואבטחה, שירותי דואר, מערכת מיזוג, חדרי מחשב, מקלחות, מטבחים וגלריה. 85% מהארגונים לא משלמים על דבר, והקרן מכסה את כל העלויות (לרבות ארנונה וחשבונות טלפון וחשמל), כך מאפשר בית האדיבות להפחית באופן משמעותי את ההוצאות האדמיניסטרטיביות של הארגונים החברתיים, ולהשקיע את התקציב שלהם באקטיביזם. וולן תכנן להרחיב את פעילות בית האדיבות אולם הכסף שיועד לכך הועבר לבסוף לנפגעי הצונאמי בהודו.
ראו גם

זכויות בעלי חיים
הערות שוליים

1 2 3  Philip Wollen OAM, advance.org
↑  philip wollen, global ideas
1 2 3  Aditya Sondhi, The Order of the Crest: Tracing the Alumni of Bishop Cotton Boys School, Bangalore (1865 2015), Gurgaon : Penguin Enterprise, 2014
↑  Ethics in a Meat-Free World: Philip Wollen at TEDxMelbourne, TEDx Program, Oct 16, 2012
↑  WOLLEN, Philip Malcolm, Award:Medal of the Order of Australia, It's an Honour Website
↑  THE QUEEN’S BIRTHDAY 2005 HONOURS, ORDER OF AUSTRALIA, Medal (OAM) in the General Division,Mr Philip Malcolm WOLLEN, 13 June 2005
1 2 3 4 5 6  Katherine Kizilos, Radical kindness: the banker who gave it all away, The Sydney Morning Herald, April 10, 2009
↑  Australian of the Year Awards, Philip Wollen OAM, VIC Australian of the Year
↑  AUSTRALIAN OF THE YEAR, Victorian Australian of the Year, 2007, Philip Wollen OAM, Austalian of the Year
↑  Oxford Centre for Animal Ethics, Australian Pioneer Honoured for Philanthropic Work, 19th March 2013
↑  The University of Adelaide, DISTINGUISHED ALUMNI AWARD RECIPIENTS, 2014
↑  אודות המרצים, הקונגרס הטבעוני השלישי
1 2  Ahimsa, A Way of Life, kindnesstrust.com, 01 February 2007
↑  kindness trust, images
1 2  Kindness is King: Interview with Philip Wollen, The Nail That Sticks Up, JULY 9, 2012
↑
gif15 in conversation: Philip Wollen, Global Ideas, YouTube,
1 2 3 4  Gary Smith, THE THINKING VEGAN INTERVIEW WITH PHILIP WOLLEN, The Thinking Vegan, July 31, 2012
↑  Philip Wollen, veganeasy.org
↑  Words from Philip Wollen, Kindness Trust, YouTube
↑  Mark Doneddu in conversation with Philip Wollen, Kindness Trust, YouTube
↑  Jenny Valentish, Bourne Identity: Phil Wollen, Time Out Melbourne, 17 Aug 2014
↑  Philip Wollen : Animals Should Be Off The Menu debate, Kindness Trust, YouTube
1 2  Vegan profile: Philip Wollen, Vegan Australia, 22 SEP 2015
↑  Philip Wollen, Facebook page July 13, 2013
↑  הסרט ארת'לינגס  (בעברית)
↑  Unity Official Trailer, אתר יוטיוב
↑  "הכל חי" באינטרנט, תרופות עממיות: התעללות בבעלי חיים מרה של דובים באסיה
פיליפ וולן - 2010
דוב מרה (אנ') כלוא כל חייו בכלוב קטנטן - סין
אנג'ינרה

| --- | --- |

 
 מאכלים
 על שם:  ארטישוק 
 מוצא:  חבל הבלקן 
 מרכיבים עיקריים:  קישוא 
 
אנג'ינרה (ארטישוק) ברוטב חמוץ מתוק
אָנְגִ'ינָרַה (בלאדינו: Anginara) הוא סוג של מתאבן ספרדי יהודי מתפוצות הבלקנים: יוון, בולגריה, מקדוניה וטורקיה, העשוי מקישואים ומוגש קר. נהוג להגיש את המתאבן לפני ארוחת חגי שלוש הרגלים.
אטימולוגיה

המילה אנג'ינרה היא שיבוש של המילה הטורקית אנגינר אשר משמעה ארטישוק, אך כאמור המאכל עשוי מקישואים והוא שאול ממתאבן שמקורו מהמטבח הטורקי עות'מאני והתבסס על הארטישוק. החל מראשית המאה ה-19 חלה הרעה משמעותית במצבם הכלכלי של יהודי הבלקן בכלל ואזור בולגריה בפרט, אשר חפף לתהליך נסיגתה של האימפריה העות'מאנית. היהודים חיו בעוני ודלות ולא עלה בידם לרכוש ארטישוק שהיה יקר מאוד מחד וקשה להשגה מאידך. כך נולד תחליף הקישואים הזול הרבה יותר, שמו של המתאבן נותר כשהיה ורק מרכיביו התחלפו. יש המספרים שלאחר תבוסת בולגריה במלחמת העולם הראשונה המצב הכלכלי היה כה גרוע, עד שמשפחות יהודיות נהגו להכין את המאכל מקליפות הקישואים ולא מהירק עצמו. חלק מבני קהילת יהודי טורקיה המשיכו להכין את המאכל גם בגרסת הארטישוק, אשר היה נגיש יותר.
הכנת המאכל

ההכנה מתבססת על אידוי פרוסות קישואים בתיבול מגוון המתאים לייעודה של המנה, למשל בעשבי תיבול ומיץ לימון, או ברוטב עגבניות. לאחר מכן המנה מצוננת במקרר טרם הגשתה כמתאבן.
הערות שוליים

↑  קשלס, חיים, דורות הראשונים, בתוך אנצקלופדיה של גלויות-יהדות בולגריה, ירושלים, 1967, עמוד 59.
צ'סלב מילוש

| --- | --- |

 לידה:  30 ביוני 1911 Šeteniai, פלך קובנה, האימפריה הרוסית 
 פטירה:  14 באוגוסט 2004 (בגיל 93) קרקוב, רפובליקת פולין 
 מדינה:  ליטא, ארצות הברית, פולין 
 מקום קבורה:  הקריפטה בסקאלקה 
 מקום לימודים:  אוניברסיטת וילנה 
 שפות היצירה:  אנגלית אמריקאית, אנגלית, ספרדית, פולנית, צרפתית, צ'כית 
 סוגה:  שירה, פרוזה 
 יצירות בולטות:  Piosenka o końcu świata, Campo di Fiori, The Captive Mind, A Treatise on Poetry, Ocalenie, בפסקה זו 4 רשומות נוספות שטרם תורגמו 
 הושפע מ:  הרקליטוס, אוסקר מילוש, לב שסטוב, ז'אק מאריטן, ת"ס אליוט, מרטין היידגר, פיודור דוסטויבסקי, ויליאם בלייק, אדם מיצקביץ', אוגוסטינוס, עמנואל סוודנבורג, סימון וייל 
 בן או בת זוג:  Carol Thigpen-Miłosz (1992–2002)  Janina Milosz (1944–1986)   Jadwiga Waszkiewicz 
 צאצאים:  Anthony Milosz, Peter Milosz 
 פרסים והוקרה:  פרס נובל לספרות (1980)  פרס נייק (1998)  Śląski Wawrzyn Literacki (2000)  דוקטור לשם כבוד מאוניברסיטת הרווארד (1989)  דוקטור לשם כבוד מאוניברסיטת ויטאוטאס מגנוס (28 במאי 1992)  דוקטור לשם כבוד מאוניברסיטת בולוניה (1992)  דוקטור לשם כבוד של האוניברסיטה היגלונית של קרקוב (1989)  המדליה הלאומית לאומנויות (1989)  מלגת גוגנהיים (1976)  חסיד אומות העולם (25 ביולי 1989)  פרס נוישטדט הבין-לאומי לספרות (1978)  אזרח כבוד של וילנה (2001)  אביר מסדר העיט הלבן (10 ביוני 1994)  דוקטור לשם כבוד מאוניברסיטת אוקספורד  הצלב הגדול של מפקדים במסדר הדוכס גדימינאס הגדול הליטאי 
 www.milosz.pl
 חתימה:   
 
צ'סלב מילוש, קרקוב (פולין), דצמבר 1998
צ'סלב מילוש (בפולנית: Czesław Miłosz, ‏האזנהקובץ:Pl-Czesław Miłosz.ogg‏Ⓘ‏, 30 ביוני 1911 – 14 באוגוסט 2004) היה משורר, מסאי ומתרגם פולני; חתן פרס נובל לספרות לשנת 1980 וחסיד אומות העולם מטעם יד ושם כמו אחיו אנדרז'יי מילוש.
ביוגרפיה

מילוש נולד בכפר Šeteniai (אנ') שבליטא (הוא נהג להדגיש את הקשר שלו לדוכסות הגדולה של ליטא). למד משפטים באוניברסיטת וילנה. חלק מילדותו הוא בילה ברוסיה, בערך בתקופת המהפכה. בשנת 1944 סירב להצטרף למרד ורשה.
הוא שירת כדיפלומט ברפובליקה העממית של פולין (שמה של פולין בזמן השלטון הקומוניסטי) אך ערק בשנת 1951 וביקש מקלט מדיני בצרפת. בשנת 1953 זכה ב-Prix Littéraire Européen – פרס אירופי לספרות.
בשנת 1961 התמנה לפרופסור לשפות סלביות ולספרות באוניברסיטת קליפורניה בברקלי. בשנת 1970 קיבל אזרחות אמריקאית. הוא פרש בשנת 1978, אך המשיך ללמד. עם נפילת "מסך הברזל" זכה לשוב ולבקר בפולין.
נוסף על שירתו, ספרו "The Captive Mind" נחשב לאחד המחקרים המרשימים על מצבו של האינטלקטואל תחת משטר דיכוי. הוא כותב כי האינטלקטואלים שהפכו למתנגדי משטר לא היו בהכרח אלו בעלי המוחות הטובים ביותר, אלא דווקא בעלי הקיבה החלשה, שכן המוח יכול לעשות רציונליזציה של כל דבר, בעוד יש גבול למה שהקיבה יכולה לספוג. הוא גם אמר שכמשורר הוא נמנע מלעסוק בפצעים של אומתו, מתוך חשש להפוך אותם לפרות קדושות.
מילוש ידוע גם בתרגומיו לאנגלית משירי זביגנייב הרברט ואנה סווירצ'ינסקה.
שיריו מופיעים על האנדרטאות לזכר עובדי המספנות בגדנסק. רבים מספריו ושיריו תורגמו לאנגלית על ידי חברו ועמיתו רוברט האס.
במהלך חייו ביקר מילוש בישראל מספר פעמים, בין היתר בשנת 1980, בכנס משוררים גולים בירושלים בשנת 1985, וכן בפסטיבל המשוררים בירושלים בשנת 1990.
צ'סלב ואחיו אנדז'יי הוכרו כחסידי אומות העולם מטעם יד ושם בשנת 1989, לאחר שסייעו למספר יהודים למצוא מקלט בוורשה ואף תמכו בהם כלכלית בזמן הכיבוש הגרמני בעיר.
מילוש נפטר ב-2004 בביתו בקרקוב, בגיל 93. אשתו הראשונה, ינינה, נפטרה בשנת 1986. אשתו השנייה, קרול, היסטוריונית אמריקאית, נפטרה בשנת 2002.
כתביו > קובצי שירה

1936:  Trzy zimy  (Three Winters); Warsaw: Władysława Mortkowicz (שלושה חורפים)
1945:  Ocalenie  (Rescue); Warsaw: Spółdzielnia Wydawnicza Czytelnik
1954:  Światło dzienne  (The Light of Day); Paris: Instytut Literacki (אור יום)
1957:  Traktat poetycki  (A Poetical Treatise); Paris: Instytut Literacki
1962:  Król Popiel i inne wiersze  (King Popiel and Other Poems); Paris: Instytut Literacki (מלך פופייל ושירים אחרים)
1965:  Gucio zaczarowany  (Gucio Enchanted); Paris: Instytut Literacki
1969:  Miasto bez imienia  (City Without a Name); Paris: Instytut Literacki (עיר בלי שם)
1974: Gdzie słońce wschodzi i kedy zapada  (Where the Sun Rises and Where it Sets); Paris: Instytut Literacki (וזרח השמש ובא השמש)
1982:  Hymn o Perle  (The Poem of the Pearl); Paris: Instytut Literacki (המנון של הפנינה)
1984:  Nieobjęta ziemia  (The Unencompassed Earth); Paris: Instytut Literacki
1989:  Kroniki  (Chronicles); Paris: Instytut Literacki (כרוניקות)
1991:  Dalsze okolice  (Farther Surroundings); Kraków: Społeczny Instytut Wydawniczy Znak
1994:  Na brzegu rzeki  (Facing the River); Kraków: Społeczny Instytut Wydawniczy Znak (על גדת הנהר)
2000:  To  (It), Kraków: Społeczny Instytut Wydawniczy Znak (זה)
2002:  Druga przestrzen  (The Second Space); Kraków: Społeczny Instytut Wydawniczy Znak (המרחב השני)
2003: Orfeusz i Eurydyka  (Orpheus and Eurydice); Kraków: Wydawnictwo Literackie (אורפאוס ואורידיקה)
2006:  Wiersze ostatnie  (Last Poems) Kraków: Społeczny Instytut Wydawniczy Znak (שירים אחרונים)
כתביו > ספרי ספורת ועיון

1953: Zniewolony umysł (The Captive Mind: Rodzinna Europa (Native Realm); Paris: Instytut Literacki (הרוח השבויה)
1969: The History of Polish Literature; London-New York: MacMillan (היסטוריה של הספרות הפולנית)
1969: Widzenia nad Zatoką San Francisco (A View of San Francisco Bay); Paris: Instytut Literacki (מראה אל מפרץ סן פרנסיסקו)
1974: Prywatne obowiązki (Private Obligations); Paris: Instytut Literacki (התחייבויות פרטיות)
1976: Emperor of the Earth; Berkeley: University of California Press (הקיסר של כדור הארץ)
1977: Ziemia Ulro (The Land of Ulro); Paris: Instytut Literacki (הארץ של אולרו)
1979: Ogród Nauk (The Garden of Science); Paris: Instytut Literacki (גן המדע)
1981: Nobel Lecture; New York: Farrar, Straus, Giroux (הרצאה לרגל קבלת פרס נובל)
1983: The Witness of Poetry; Cambridge, Massachusetts: Harvard University Press (עדות השירה)
1985: Zaczynając od moich ulic (Starting from My Streets); Paris: Instytut Literacki
1986:  Rodzinna Europa  (About our Europe); New York: Hill and Wang (אודות אירופה שלנו)
1989: Rok myśliwego (A year of the hunter); Paris: Instytut Literacki (שנת הצייד)
1992: Szukanie ojczyzny (In Search of a Homeland); Kraków: Społeczny Instytut Wydawniczy Znak (בחיפוש אחרי מולדת)
1995: Metafizyczna pauza (The Metaphysical Pause); Kraków: Społeczny Instytut Wydawniczy Znak (הפסקה מטפיזית)
1996: Legendy nowoczesności (Modern Legends, War Essays); Kraków: Wydawnictwo Literackie (אגדות מודרניות)
1997: Zycie na wyspach (Life on Islands); Kraków: Społeczny Instytut Wydawniczy Znak (חיים על איים)
1997: Piesek przydrożny (Roadside Dog); Kraków: Społeczny Instytut Wydawniczy Znak (כלב רחוב)
1997: Abecadło Milosza (Milosz's Alphabet); Kraków: Wydawnictwo Literackie (האלפבית של מילוש)
1988: Inne Abecadło (A Further Alphabet); Kraków: Wydawnictwo Literackie
1999: Wyprawa w dwudziestolecie (An Excursion through the Twenties and Thirties); Kraków: Wydawnictwo Literackie (מסע לשנות העשרים והשלושים)
2001: To Begin Where I Am: Selected Essays; New York: Farrar, Straus and Giroux
2004: Spiżarnia literacka (A Literary Larder); Kraków: Wydawnictwo Literackie
2004: Przygody młodego umysłu; Kraków: Społeczny Instytut Wydawniczy Znak
2004: O podróżach w czasie; (On time travel) Kraków: Społeczny Instytut Wydawniczy Znak
תרגומים לאנגלית

תרגומים משירי אנה שווירשצ'ינסקה יחד עם לאונרד נתן:
1996: Talking to My Body by Anna Świrszczyńska- Anna Swir translated by Czesław Miłosz and Leonard Nathan, Copper Canyon Press
ספריו בעברית

וזרח השמש ובא השמש , ושירים אחרים, מפולנית - דוד וינפלד, תל אביב, 1981.
כוכב הלענה , תרגם מפולנית והוסיף אחרית-דבר דוד וינפלד, עם עובד, תל אביב, 1989.
על גדת הנהר, תרגם מפולנית דוד וינפלד, הוצאת הקיבוץ המאוחד, 1999.
זה, תרגם מפולנית דוד וינפלד, עם רישומים מאת רפי לביא, הוצאת אבן חושן, 2008.
הרוח השבויה, תרגמה מירי פז, הוצאת קשב לשירה, 2011.
אור יום, תרגם מפולנית והוסיף הערות ואחרית-דבר: דוד וינפלד, הוצאת אבן חושן, 2014.
עיר בלי שם, תרגם מפולנית : דוד וינפלד, הוצאת כרמל, 2023
צ'סלב מילוש והמוזיקה

עם המלחינים שיצרו יצירות מוזיקליות לפי שיריו נמנים:
פטריס ואסקס – Three Poems by Czesław Miłosz שלוש פואמות מאת צ'סלב מילוש – 1995
מצר ג'ורג'יה

| --- | --- |

 מידע כללי
 על שם:  ג'ורג' השלישי 
 מיקום:  ים סאליש 
 סוג:  מצר ים 
 מידות
 אורך:  240 קילומטר
 מידע נוסף
 נהר מזין:  הנהר פרייזר 
 מדינות באגן הניקוז:  קנדה, ארצות הברית 
 קואורדינטות:  48°49′53″N 122°56′41″W﻿ / ﻿48.831388888889°N 122.94472222222°W﻿ / 48.831388888889; -122.94472222222
  (למפת קולומביה הבריטית מוגדלת) ויקטוריה ונקובר סארי קלונה קאמלופס פרינס ג'ורג' ארצות הברית אלברטה הטריטוריות הצפון-מערביות יוקון אלסקה האוקיינוס השקט מצר ג'ורג'יה(למפת קולומביה הבריטית רגילה) ויקטוריה ונקובר סארי קלונה קאמלופס פרינס ג'ורג' ארצות הברית אלברטה הטריטוריות הצפ. מע יוקון אלסקה האוקיינוס השקט מצר ג'ורג'יה
 
מצר ג'ורג'יה (אנגלית: Strait of Georgia) הוא מצר ים בין האי ונקובר שבקולומביה הבריטית, קנדה ויבשת אמריקה.
גאוגרפיה

אורכו של המצר הוא 240 ק"מ ורוחבו נע בין 18.5 ק"מ ל-55 ק"מ. בדרומו של המצר שוכנים איי המפרץ ואיי סן חואן, ובצפונו איי התגליות. איונים וארכיפלגים רבים מפוזרים במצר ויוצרים מצרי משנה. עומקו הממוצע של המצר הוא 156 מטרים ועומקו המרבי הוא 460 מטרים מתחת לפני הים. נהר פרייזר הנשפך למצר מהווה 80% מהמים המתוקים הנשפכים אליו. האיים החשובים ביותר במצר הם טקסדה ולסקוודי.
המצר קיבל את שמו משמו של ג'ורג' ונקובר, קצין בצי המלכותי הבריטי אשר עמד בראש המשלחת לגילוי האזור הצפון-מערבי של אמריקה בסוף המאה ה-18.
המצר הוא מעבר שיט חשוב בצפון-מערב אמריקה שכן הוא מחבר את נמל ונקובר, המהווה את הנמל העיקרי של קנדה באוקיינוס השקט אל הים הפתוח. על שפת המצר שוכנות עיירות המהוות חלק מוונקובר רבתי, למשל העיירה דלתה.
Call of Duty 4: Modern Warfare

| --- | --- |

 כללי
 תאריך הוצאה:  Xbox 360, PlayStation 3, Windows  5 בנובמבר 2007 (צפון אמריקה)  7 בנובמבר 2007 (אוסטרליה)  9 בנובמבר 2007 (אירופה)  27 בדצמבר 2007 (יפן)  10 בספטמבר 2009 (יפן)  Mac  26 בספטמבר 2008 (צפון אמריקה)  28 בינואר 2011 (אוסטרליה)  Wii  10 בנובמבר 2009
 סוגה:  משחק ירי בגוף ראשון
 פיתוח:  Infinity Ward
 הוצאה לאור:  Activision
 ארץ מקור:  ארצות הברית 
 הפצה:  Activision
 סדרה:  Call of Duty
 דרישות תוכנה
 גרסה:  Mac  1.7.2.0  PlayStation 3  1.4.1.9  Windows  1.7.1.0  Xbox 360  1.4.7.9
 מנוע משחק:  IW 3.0
 מצבי משחק:  שחקן יחיד, מרובה משתתפים
 דירוג:  BBFC: 15  ESRB: M  OFLC: MA+15  PEGI: 16
 פלטפורמות:  Mac, Windows, Wii, Playstation 3 ו-Xbox 360
 מדיה:  דיסק אופטי
 המשחק הקודם:  Call of Duty 3
 המשחק הבא:  Call of Duty: World at War
 דרישות מערכת
 מעבד:  Intel (R) Pentium (R) 4 2.4 GHz או AMD (R) Athlon (TM) 64 +2800 מעבד 1.8GHz או כל מעבד ליבה כפולה או יותר
 זיכרון:  512MB זיכרון (768MB ל-Windows Vista)
 כרטיס מסך:  NVIDIA (R) Geforce (TM) 6600 או טוב יותר או ATI (R) Radeon (R) 9800Pro או יותר
 אתר רשמי
 
Call Of Duty 4: Modern Warfare הוא משחק וידאו מסוגת פעולה מגוף ראשון שפותח על ידי חברת Infinity Ward והופץ על ידי חברת המשחקים Activision לפלייסטיישן 3, ל-Xbox 360, ל-Wii ולמחשב.
המשחק הוא הרביעי בסדרת משחקי Call of Duty. עלילת המשחק סובבת סביב תוכניתו של מהפכן קומוניסט, העומד בראש תנועה לאומנית השואפת להשיב את רוסיה לימיה כמעצמה סובייטית ומביים הפיכה צבאית במזרח התיכון כדי לגרור את ארצות הברית ובעלות בריתה לעימות חזיתי.
אירועי המשחק מתנהלים בשלל אזורים, בהם המזרח התיכון, רוסיה, אזרבייג'ן ואוקראינה, ומוצגים דרך מבטם של נחת אמריקאי וחייל קומנדו בריטי.
זהו המשחק הראשון מסוגו שעלילתו מתרחשת בתקופה המודרנית של תחילת שנות ה-2000, כאשר כל המשחקים הקודמים מסוג זה התרחשו בתקופת מלחמת העולם ה-2. ב-2016 יצאה לו גרסה מחודשת המאפשרת שימוש במשחק בפלטפורמות כגון: PS4 או Xbox One.
עלילה > רקע

עלילת המשחק נפתחת במזרח התיכון כאשר חאלד אל-אסד, מנהיג תנועת מחתרת מקומית ומעשירי האזור, מוציא להורג את נשיא תימן ותופס את השלטון במדינה. את האספקה מקבל אל-אסד מרוסי בשם עימראן זקאייב השולט בפלג לאומני אולטרה-קיצוני שנלחם על השלטון ברוסיה, אשר נמצאת בזמנים אלו במלחמת אזרחים קשה. זקאייב יזם למעשה את ההפיכה במדינה המזרח תיכונית כדי לטשטש את תוכניותיו להשיב את ימי המעצמה הסובייטית. לאחר שבריטניה וארצות הברית חושפות את דבר המזימה, הן פותחות במלחמה כוללת נגדו ונגד אנשיו.